سەبای جە شارو سلێمانیێ، بڕیارەن بە سەرپەرشتی (گەنجێ وڵاتپارێزێ و ژەنێ کۆشیەرێ) دژ بە داگیرکەری تورکیای ڕاپیمایی ئەنجام بڎانە. جەی بارەۋە ئا دۋە لایەنە ۋەڵاکریاشان دان و ئاشکراشان کەردەن:
"ڕاپیمایەکە سەعات ۰۲:۰۰ دمانیمەڕۆی یەکشەممەی، جە باخی گردی شاری بەشێۋازی هێمنانە دەست پنە مەکەرۆنە تا سەهۆڵەکە درێژەش پنە مڎریۆنە.هەر پاسە دەستنیشان کریان پەی ڕووبەڕووبییەی داگیرکاری تورکیا و ئاڵنگاریەکێ سەرو پانیشت، سەرنیشت، وەرهۆرز و وەرنشینو کوردستانی، پەی ڕەتکەردەی داگیرکار تورکیای جە عەفرین، کە سەبای یەکەمین ساڵیادشەن، پەی ئەۋەمدرای ۋەرانۋەرو بۆردمانکەردەی ناوچە سنوریێ و مەدەنیەکێ پانیشتی و ڕۆژئاڤا کوردستانی و پەی پارێزنای دەستکەوتەکێ باشوری، سەبای چالاکییەکەی ئەنجام مڎێمێنە.
هەر پاسە جە وڵاکریاکەنە دۋا جە گرد لایێ بە تایبەتی ژەنێ و گەنجان کریان، تا بەفراۋانی بەشدارێ ڕاپیمایەکەی ببانە، کە بە دروشمو "سەرهۆردە"ی ڕێکبۋزیۆنە.
